
Trondheim, 20.01.09, Arnulf Omdal
Til 

avdelingene ved HiST

Kopi:

· Prosjektgruppens medlemmer

· Styringsgruppens medlemmer (Høgskolestyret) – Orienteringssak mars-møtet 2009
Strategisk plan for 2010 – 2015: 
Bestillingsdokument til avdelinger og hovedfagområder:
Mål og strategiske valg



Leveringsfrist fredag 27.02.09

Vennligst send utfylt fil til per.rygg@hist.no; sigmund.grimstad@hist.no; helene.m.skalmeras@hist.no; kirsten.ballo@hist.no; arnulf.omdal@hist.no 



Dette dokumentet består av to hoveddeler: A) Veiledningsdel, og B) Utfyllingsdel.
A)
Veiledningsdel



BAKGRUNN OG BRUKSANVISNING 

Hensikten med dette bestillingsdokumentet til avdelingene er 
· at arbeidet med bestillingen kan bidra til konstruktive strategidiskusjoner på avdelingene
· at tilbakemeldingene fra avdelingene gir godt grunnlag for å utvikle et første grovutkast til høgskolens strategidokument. 
Et bestillingsdokument med særlig profilering mot administrative tjenester vil bli oversendt høgskoledirektøren, for en tilsvarende prosess i høgskolens samlede administrasjon. 

Det er en betydelig utfordring å forme ut et slikt bestillingsdokument. Dokumentet skal utfordre, det skal treffe. Og skrivet kan neppe bli treffsikkert nok. Vi håper at prosessen på avdelingene og de skriftlige tilbakemeldingene kan bidra til å løfte treffsikkerhet og konkretisering ytterligere. 

Våre 4 hovedfagområder

Vi ber primært om 4 tilbakemeldings-dokumenter, fordelt på våre fire hovedfagområder helse og sosial, lærer og tolk, teknologi og ingeniør, og økonomi og ledelse. Dette innebærer at flere avdelinger utarbeider ett svardokument innen sitt felles hovedfagområde. Ut fra disse vil avdelingene gruppere seg slik:

helse og sosial: AHS, ASP

lærer og tolk: ALT

teknologi og ingeniør: AFT, AiTEL, AMMT

økonomi og ledelse: TØH 

Subsidiært kan avdelingene levere hver sin tilbakemelding, dersom det blir praktisk vanskelig å få til ett felles arbeid. 
Prosessen på avdelingene

Dekanen/samarbeidende dekaner har ansvaret for å rigge til hensiktsmessige aktiviteter og medvirkning på avdelingene. Som det framgår av Høgskolestyrets strategivedtak (HS-V-051/2008), skal prosessen være …  åpen og inkluderende. Dette impliserer blant annet at … det skal være muligheter for bred medvirkning fra primærinteressentene tilsatte, studenter og eksterne samarbeidspartnere. Vi ber derfor om at dekanene legger opp til en hensiktsmessig prosess der disse gruppene/representanter for disse gruppene inklusive tjenestemannsorganisasjoner gis gode muligheter for å gi sine råd og øve sin innvirkning i arbeidet. Avdelingsstyrene bør være involvert i prosessen. Som et minimum skal avdelingsstyrets leder være direkte koblet inn i arbeidet. Det vises for øvrig til Utfyllende prosjektplan, som er lagt ut på nettsidene til strategiprosjektet.
At prosessen skal være åpen, innebærer at alle prosjektskriv legges ut på prosjektets nettsider. Det gjelder også dette Bestillingsdokumentet og avdelingenes skriftlige tilbakemeldinger.
Funksjonen til avdelingenes tilsvar
Avdelingenes tilsvar på bestillingsdokumentet vil være viktig basis for utarbeiding av et første grovutkast til strategidokument. Dette grovutkastet er bakgrunnsmateriale for strategidagene 24. - 25. mars. På disse strategidagene deltar Styringsgruppen (Høgskolestyret), Prosjektgruppen, og HiSTs samlede ledergruppe. Avdelingenes responser på dette bestillingsdokumentet er følgelig av stor viktighet.

Ytterligere beskrivelser for strategiprosessen finner dere i tekst, bilder og grafikk på prosjektets nettsider https://ansatt.hist.no/content.ap?thisId=25315&language=0 , evnt. via studentportalen og ordinære internettsider på hist.no. 

To grader av langsiktighet
Et strategidokument skal angi retning, ambisjoner, mål og vise strategier (veier, virkemidler) for å nå målene. Hva skal HiST være ved år 2015? Hvor ønsker vi å gå i retning år 2020? 

Tilbakemeldingene deres kan således ha to ulike typer langsiktighet, som i så fall bør tydeliggjøres. Målsettinger kan være knyttet til 

· utgangen av planperioden år 2015
· et tidspunkt seinere enn 2015, mao. en målsetting der en pr 2015 framdeles er  ”på vei” (mot 2020?).  En slik langsiktighet kan være aktuell når det for eks. gjelder et mål om igangsetting av et Ph.D-studium.
Mest mulig spisset, målrettet strategidokument
Målet med ny strategisk plan 2010 – 2015 er at dette skal være et praktisk arbeidsdokument, som peker ut satsinger og retning i en etterprøvbar form. Jfr. Høgskolestyrets strategivedtak (HS-sak 51/2008):
Planen skal ha en klar funksjon som styringsdokument for virksomhetsnivået så vel som for avdelingene. Dette innebærer blant annet at planen bør 

· være spisset, kort, konsis og målrettet

· tydeliggjøre ambisjoner, retning, mål og strategier

· synliggjøre satsinger og prioriteringer i en etterprøvbar form
Gjenbruk
Det er smart å gjenbruke ferske arbeider med strategisk verdi. Vi vil i denne sammenheng vise spesielt til:

· HiST: Høringsuttalelse, Stjernøutvalget NOU2008:3 Sett under ett (april 2008)
· HiST: Brev til KD desember 2008: Satsingstiltak utenfor rammen 2010 (brev og utfyllende vedlegg)
· HiST: Planer 2009 – 2011 (vedtatt av Høgskolestyret i novembermøtet 2008) 

· HiST: Identitetsprosjektet - identitetsplattform og merkevarearkitektur (jfr. Høgskolestyresak 031/2008) 
· Identitetsprosjektet – kommunikasjonsstrategi og grafisk profil (jfr. Høgskolestyresak 053/2008)
· Avdelingenes innspill til plan – og budsjettprosessen høsten 2008.

Linker til overstående dokumenter finner dere på prosjektets nettsider. 
Opplisting av ”mulige” prioriterte mål og strategier
I dette dokumentets del B) Utfyllingsdel listes det antydningsvis opp noen aktuelle tema for prioriterte mål og strategier. Det er ikke gjort for å lede leserne i en bestemt retning. De er derimot listet opp for å skape enkelte assosiasjoner, risse opp noen spor til selvrefleksjon og diskusjon. Andre kunne sjølsagt vært nevnt. Her  er altså noen nevnt. I KDs ”Orientering om forslag til statsbudsjettet 2009 for universiteter og høyskoler” vil dere finne ytterligere ”spor” i avsnitt 5.3.3 Målstruktur for statlige høyskoler, både i form av virksomhetsmål og i form av såkalte kvalitative styringsparametre. Dette viktige styringsdokumentet finner dere på 
http://www.regjeringen.no/nb/dep/kd/tema/Hoyere_utdanning/Statsbudsjettet-2007.html?id=213320
Veiledende disposisjon
I møte 08.01.09 fastsatte Styringsgruppen for strategiprosjektet (Høgskolestyret) en veiledende disposisjon for høgskolens framtidige strategidokument. Disposisjonen kan være nyttig å ha som referansepunkt. Merk særskilt at det ferdige strategidokumentet skal inneholde resultatmål, altså etterprøvbare, kvantitative mål:
VISJON

formål/virksomhetsidé

Verdigrunnlag

Kjerneaktiviteter

Utdanning  -  Hovedmål – Resultatmål - Strategier

FoU - Hovedmål – Resultatmål - Strategier
Samfunn og arbeidsliv- Hovedmål 
Ressurser

Medarbeidere – studenter – organisasjon – økonomi - infrastruktur

- Hovedmål – Resultatmål - Strategier
Tekstformat
Vi ber om at dere fyller ut vanlig brødtekst i Verdana svart 10 pkt skrift.

Kortfattet
Skriv kortfattet, vær konsis, formuler som om dere er i reelt plan-modus!

Vedlegg

I forbindelse med avsnitt I) nedenfor, vises til tidligere utsendt grunnlagsdokument og til arbeidet på strategidagen 13. januar d.å, med etterfølgende gruppereferater. Gruppereferatene fra strategidagen ettersendes dette dokumentet til alle avdelinger. Et revidert grunnlagsdokument, basert på innspill fra strategidagen, vil bli lagt ut på strategiprosjektets nettsider i nær framtid.
*****
B)
Utfyllingsdel

[Fyll ut med svart tekst Verdana 10 pkt skrift. Blå tekst er bruksanvisning/veiledning.]
UTFYLT AV AVDELING/AVDELINGENE: 



I.
UTFORDRINGER INNEN FAGOMRÅDET - OG FOR HIST
Vi ber om at dere kommer fram til inntil 6 prioriterte utfordringer for fagområdet, som legger sentrale rammer for deres vurderinger når det gjelder mål og strategiske valg innen fagområdet deres. (Jfr. bl.a. diskusjonene på strategidagen 13. januar, som dermed kan videreføres i avdelingskontekst.)
Diskuter dere også fram til inntil 4 prioriterte utfordringer for HiST totalt. Formuler dere kortfattet.
Pek gjerne på utfordringer som innebærer opp – og nedprioriteringer. Trekk også fram områder som kan være gjenstand for aktuell framtidig arbeidsdeling/profilering i forhold til andre læresteder/andre fagmiljøer.]

Skriv inn her>>
[Inntil 6 prioriterte utfordringer for fagområdet, og inntil 4 prioriterte utfordringer for HiST.  
INNEN FAGOMRÅDET:
FOR HIST:



II.
MÅL OG STRATEGISKE VALG INNEN FAGOMRÅDET 
Kjerneaktivitetene:

2.1
Utdanning
Noen aktuelle tema knyttet til prioriterte mål og strategier kan antydningsvis være:
nye, flerårige utdanninger innen bachelor/master/PhD; nye, tverrfaglige studieprogram; relevans og læringsutbytte; beskrivelser av kandidatkompetanser (”våre kandidater skal være/ha …); antall fellesgrader (”joint degrees”) med andre læresteder i inn – og/eller utland; studentrekruttering; internasjonalisering; arbeidsdelinger/profilering mht andre læresteder/kunnskapsmiljøer; organisatoriske løsninger for samhandling internt/eksternt; IKT i læringsprosesser/-læringsorganisering; utvikling av fagporteføljen når det gjelder bredde versus dybde og/eller små/utsatte fag etc.
Skriv inn her>>
[UTDANNING: prioriterte mål og strategier knyttet til disse]
Mål:

Strategier:


2.2
FoU
Noen aktuelle tema knyttet til prioriterte mål og strategier kan antydningsvis være:
identifisere fokus-/temaområder som har/kan oppnå nasjonal/internasjonal kvalitet; publiseringsnivå; tildelinger fra Forskningsrådet; tildelinger fra EU’s rammeprogram; arbeidsdelinger/profilering med andre læresteder/kunnskapsmiljøer; organisatoriske strukturer for samhandling internt/eksternt; styrking av profesjonsrettet forskning og nyskapingsarbeid i regionen; styrking av samarbeidet med nasjonal og internasjonal forskningsvirksomhet etc.  

Skriv inn her>>
[FoU: prioriterte mål og strategier knyttet til disse]

Mål:

Strategier:


2.3
Samfunn og arbeidsliv (= jfr HiST: Strategiområdet ”samfunn”)

Noen aktuelle tema knyttet til prioriterte mål og strategier kan antydningsvis være:
det regionale partnerskapet med myndigheter og arbeidsliv; forholdet mellom utdanningsvirksomheten på campus og i arbeidslivet (praksis); oppdragsvirksomhetens nivå og innretning (>fokus mot for eks private/næringsliv og/eller bidragsfinansiering); innovasjon og nyskaping/entreprenørskap som tema i studier og programmer; HiSTs forhold til randsonevirksomheter; tilgjengelighet av forskningsresultater og annen faglig aktivitet for allmennhet og samfunn etc.
Skriv inn her>> 

[Samfunn og arbeidsliv: prioriterte mål og strategier knyttet til disse:]

Mål:

Strategier:


RESSURSER: 
2.4
Ressurser

Avsnittet Ressurser handler om medarbeidere, studenter (studenter som ressurs), organisasjon, infrastruktur og økonomi (jfr. Styringsgruppens veiledende disposisjon). 
Høgskolen har fundamentale utfordringer når det gjelder historisk lav basisfinansiering. Temaet vil nødvendigvis måtte komme inn som prioritert mål i ny strategisk plan.
Merk for øvrig Høgskolestyrets vedtak knyttet opp til avdelingsinndeling (HS-V-054/08 Omstilling ved HiST – bemanningsplaner): ”Rektor bes videre om å vurdere avdelingsstrukturen ved HiST som en del avstrategiarbeidet.” – Antydningsvis – og med forbehold - kan en se for seg en beslutningsprosess for ny avdelingsstruktur som starter mot slutten av arbeidet med nytt strategidokument (juni 2009), med sikte på beslutning i løpet av høsten 2009. Ut fra en slik tids-skisse kan tentativ iverksetting av vedtaket være året 2011. En slik framtidig prosess må sjølsagt Høgskolestyret legge løpet for.

Noen (øvrige) aktuelle tema knyttet til prioriterte mål og strategier kan antydningsvis være:
rekrutteringsutfordringen generelt; personalpolitikk; prinsipper for organisasjonsmodell for HiST; forventede faglige synergier ved en samlokalisert høgskole; tilpassing av administrasjonen til høgskolens strategiske prioriteringer; HiSTs interne budsjettfordringsmodell i kjølvannet av KDs evaluering av den nasjonale finansieringsmodellen for UH-sektoren, etc.
Skriv inn her>>
[RESSURSER: prioriterte mål og strategier knyttet til ett eller flere av områdene  medarbeidere, studenter, organisasjon, infrastruktur, økonomi.]
Mål:

Strategier:


